
Hvorfor ser 
nogle 

mange ufoer? 


Det har altid fascineret mig, at visse 
personer har utallige observationer 
af ufoer. Og med utallige mener jeg 
ikke 2-3 observationer, for det kan 
sagtens være almindelige tilfældig¬ 
heder. Men jeg er stødt på personer, 
der mener, at de ved forskellige lej¬ 
ligheder har set i alt 20, 30 eller må¬ 
ske 40 ufoer, og så kan man ikke 
længere tale om tilfældigheder. Dis¬ 
se personer findes både inden for og 
uden for ufogruppeme. 

Jeg mindes for eksempel et besøg 
hos en ufointeresseret i Nordsjæl¬ 
land. 

Først fortalte han mig og en kolle¬ 
ga alt, hvad der er værd at vide om 
ufoer (det vil i dette tilfælde sige 
rumskibe). Derefter sagde han, at vi 
bare kunne gå udenfor, så ville vi 
kunne se ufoer. Desværre var det 
overskyet den pågældende aften, så 
det blev ikke til noget. 

Selvfølgelig tænker man umiddel¬ 
bart, at disse personer jo nok misfor¬ 
tolker fly, planeter, satellitter og lig¬ 
nende som ufoer. 

En række tilfælde, som jeg er 
stødt på, tyder da også klart på dette. 
Men det er kun den halve forklaring! 
For ofte drejer det sig om personer, 
der er ganske godt vant til at betrag¬ 
te nattehimlen, og som burde kende 
en masse til de almindelige fænome¬ 
ner om natten. 

Så det er stadig et spørgsmål, 
hvorfor personerne får disse oplevel¬ 
ser. Dette har også pirret den sven¬ 
ske ufolog Gudrun Andersson. Hun 
undersøgte derfor en række rappor¬ 
ter, hvor personerne havde set ufoer 
i mere end tre tilfælde. Hun opdage¬ 
de, at der var visse lighedspunkter 
rent personlighedsmæssigt imellem 
observatørerne. 

Blandt de mest iøjnefaldende træk 
var: 


• De er intelligente ud over det 
sædvanlige 

• Meget udadvendte, ikke nogen 
middelperson 

• Ingen højere uddannelse 

• Har eller har haft psykiske pro¬ 
blemer 

• Dygtige talere og lederegen¬ 
skaber 

• Nærmest fanatisk interesserede i 
ufoer 

• Svært ved at tilpasse sig 

Omend disse karaktertræk passede 
på mange af personerne, var der 
selvfølgelig undtagelser. Selv om jeg 
ikke personligt har undersøgt denne 
type observationer nærmere, kan jeg 
se, at trækkene også passer fint på 
flere af de “masseobservatører”, som 
jeg kender. 

Vores kollega i det svenske, Gud¬ 
run Andersson, opfordrer til yderli¬ 
gere undersøgelser af dette emne. Vi 
må kunne acceptere undersøgelser 
og analyser, siger hun og fortsætter, 
“et fortsat studium af personerne, 
som ser ufoer, er en vigtig del af ud¬ 
forskningen af dette gådefulde fæno¬ 
men”. 

SUFOI kan kun erklære sig fuld¬ 
stændig enig i disse synspunkter. 

Ufoarbejdet omfatter mange as¬ 
pekter og har mange facetter. Det 
spænder fra fysiske spor og nattelys 
til nærobservationer og bortførelser. 
Det hele fortjener grundige studier - 
også selve personerne, der har haft 
ufooplevelser. 

Vi vil gerne give vores støtte til en 
yderligere udforskning af problem¬ 
stillingerne omkring “masseobserva¬ 
tører”, og vi er åbne over for ideer til 
dette arbejde. Samtidig vil vi gerne 
opfordre vores læsere til at komme 
med kommentarer til dette emne. □ 


Bliv 

rapport¬ 

optager 

Er du interesseret i 
at medvirke aktivt i 
SUFOIs rapportar¬ 
bejde, kan du tilmel¬ 
de dig et rapportop- 
tagerkursus. 

Som rapportoptager 
får du chancen for at 
møde personer, der 
har observeret et 
ufo. 

Ud over at få nogle 
spændende og inter¬ 
essante oplevelser, 
vil du - gennem din 
indsats som rapport¬ 
optager - være med 
til at hjælpe dansk 
ufologi. 

I løbet af foråret 
1993, vil SUFOI for¬ 
søge at afholde et 
rapportoptagerkur- 
sus, hvor alle inter¬ 
esserede kan delta¬ 
ge. 

Kontakt Peter Nør¬ 
gaard for nærmere 
oplysninger om tid 
og sted. 

Henvendelse kan 
ske på telefon: 

86 80 13 15 


AF PER 
ANDERSEN 

Observationer 


AF 

FLEMMING 

RASMUSSEN 



Vladimir Kuz- 
min står her 
ved siden af sit 
træningsfly, et 
L-29 jetfly med 
én motor . Flyet 
er fremstillet i 
Tjekkoslovaki¬ 
et, hvor det 
første fly kørte 
af samlebåndet 
den 5. april 
1959.1 begyn¬ 
delsen af 1974 
var der lavet i 
alt over 3.000 
eksemplarer. 


Nærkontakt 

over 

Ural-bjergene 


I december 1989 havde en sovje¬ 
tisk pilot en nærobservation af an¬ 
den grad over Ural-bjergene. Da 
han landede, opdagede han, at 
hans ansigt var lettere forbrændt. 


Piloten, den 29 årige Vladimir 
Kuzmin fra Akademgorodok, er en 
meget erfaren pilot. Han har været 
flyveinstmktør i 16 år og er i dag le¬ 
der af Chelyabrinsk Aeroklub, DO- 
CAAF. 

Han var på en kort træningstur i 
sit L-29 jetfly nær byen Chelya- 
binsk, som ligger lige øst for Ural- 
bjergene, da han havde sin nærob¬ 
servation af anden grad. 


Observationen af anden grad 

Kuzmin lettede fra flyvepladsen i 
Chelyabinsk omkring kl. 15.00 lokal 
tid den 24. eller 25. december 1989. 

Da han nåede op i en højde på 
mellem 8.150 og 8.200 m og fløj 
med en hastighed på ca. 250 km/t, 
ville han træne i af lave 8-tals ma¬ 
nøvrer. Under en drejning mod høj¬ 
re, nord, fik han øje på objektet. 

“Jeg var i færd med at lave nogle 
8-tals manøvrer. Under mit først 8- 
tal, fik jeg pludselig øje på et mørke- 
gråt, cigarformet objekt lige foran 
mig,” fortæller Vladimir Kuzmin. 

Han anslog objektet til at være 
omkring 500 m længere nede og 
mellem 18 og 25 km borte. 

“Efter det første 8-tal, lavede jeg 


et mere. Objektet befandt sig hele ti¬ 
den på det samme sted. Da jeg slut¬ 
tede af med at lave en cirkel, for¬ 
svandt det pludseligt“ oplyser Vladi¬ 
mir Kuzmin. 

De to 8-tals manøvrer tog til sam¬ 
men ca. 8 minutter, og piloten havde 
ryggen til objektet i halvdelen af ti¬ 
den. 

“Når jeg havde ryggen mod objek¬ 
tet, følte jeg det som om, der var en 
person til stede. Det var en meget 
ubehagelig følelse, som jeg aldrig 
før har haft,” fortæller Vladimir 
Kuzmin. 

Han anslog objektet til at være tre 
gange større end neglen på hans 
tommelfinger i udstrakt arm, hvilket 
er det samme som en stor transport¬ 
maskine i den afstand, han mener, at 
objektet var. 

“Jeg kaldte kontroltårnet på flyve¬ 
pladsen over min radio, da jeg gerne 
ville vide, om der var andre fly i om¬ 
rådet. De så både på radaren og kig¬ 
gede ud i retning af mig, men kunne 
intet se. Jeg fortalte dem ikke noget 
om objektet,” siger Vladimir Kuz¬ 
min. 


Fysiske effekter 


Da Vladimir Kuzmin landede kort 
efter kl. 15.45, bemærkede han, at 
hans ansigt var dækket af røde pla¬ 
mager, som om han var blevet for¬ 
brændt. Huden på ansigtet var også 
meget følsom over for berøring. I 
løbet af dagen blev den del af hove¬ 
det, som ikke havde været dækket at 
hans sorte læderhjelm, fyldt med 
skorper. 

“Det var, som om jeg var blevet 

solskoldet, og der gik 11 dage, før 
huden var normal igen,” fortælller 
han. 

De røde områder, der senere blev 
til skorper, kunne ikke stamme fra 
en ultraviolet stråling. Flyets cockpit 
er lavet af plastmaterialet lexan, og 
som andre plast- og glas-materialer, 
er det et meget kraftigt filter over for 
ultraviolette stråler. 

Som alle (efter den mest solrige 
sommer i mands minde) ved, er det 
ultraviolet stråling, der er skyld i, at 
vi blege nordboere bliver solbrændte 
og, hvis vi ikke passer på og bruger 
en passende solfaktor, solskoldede. 

Piloten fortalte, at efter observati¬ 
onen var hans hud meget følsom 
over for berøring. Det passer heller 
ikke med en solskoldning, da en 
sådan er direkte smertefuld. Efter en 
solskoldning bliver huden heller ik¬ 
ke dækket af skorper. Den solskol¬ 
dede hud skaller af i løbet af et par 
dage. 

Måske var det mikrobølger, der 
var skyld i forbrændingerne. Det er 
muligt, at en stråling i 1-10 cm-bån- 
det kunne slippe gennem cockpittet 
og bogstavelig talt stege hans ansigt. 


Mikrobølger ville dog have påvirket 
instrumenterne i flyet, og det skete 
ikke. 

Stadig uopklaret 


Her står vi med en meget interessant 
nærobservation af anden grad, men 
desværre blev den ikke undersøgt i 
tide. 

Så hvad piloten så over Ural-bjer- 
gene i det gamle Sovjetunionen, ved 


vi ikke. Men observationen er meget 
interessant, selvom der kun var ét 
vidne. 

Det store spørgsmål er, om der var 
en forbindelse mellem det sete og de 
fysiske skader, som piloten fik- Og 
hvis der var, hvad var så årsagen? □ 

KILDE: 

International UFO Reporter, novem¬ 
ber/december 1991. 


Fakta om 

nærobservationen 

Sted: 

Chelyabrinsk. Ligger ved foden af 
og øst for Ural-bjergene. 

Dato: 

24. eller 25. december 1989. 

Tidspunkt: 

Mellem 15.00 og 15.30 lokal tid. 

Varighed: 

ca. 8 minutter, deraf i synsfeltet 
i 4 minutter. 

Objekt: 

Mørkegråt og cigarformet. 

Eftervirkninger: 

Lettere forbrændinger i ansigt. 

Huden først normal efter 11 dage. 

Vejret: 

17 graders frost, klart med uendelig 
sigtbarhed. 

Vind fra syd og sydvest. Solen stod lavt 
på himlen i kompasretning 221,8 grader. 





6>v&° 


G 


m 


International 

UFO 

Library 

Magazine/Catalog 


International reports for everyone who wants the latest 
news and information on UFOs and Extraterrestrials by the 
top experts from around the world, plus worldwide, up- 
to-date holistic, health and alternative-style news. 

United States England Canada U.S.S.R. Spain Peru 
Mexico Japan China Italy Germany Brazil Chile 


Subscribe Now! 

One Year (4 issues) Only $15 


Foreign Subscribers — $21.00 


International UFO Library Magazine/Catalog 11684 Ventura Blvd. #708 Studio City, CA 91604 




Yes! Enclosed is my check or money order for $15.00 
(foreign subscribers — $21.00 US only) for my one-year 
subscription to the International UFO Library 
Magazine/Catalog. I understand this is a saving of almost 
25% on the cover price of $4.95 per issue. 


Name__ I 

Address__ 

City_ State_ Zip_ 

_i 






















6 


Observationer 


Ufoer 

på kommando 


AF PER 
ANDERSEN 


Flere personer står på en parkerings¬ 
plads nær den sydlige ende af Pensa¬ 
cola Bay Bridge ved Gulf Breeze, 
Florida. 

Blandt dem er Gary Watson. 

Et rødt lys kommer til syne på 
himlen. Videokameraet snurrer. Så 
siger Gary: “Nu skal I bare se ven¬ 
ner, om lidt vil denne tingest begyn¬ 
de at blinke hvidt. Sådan er det ba¬ 
re”. 

Sekunder efter siger et andet vid¬ 
ne, Ann: “Det er hvidt nu! Se på det. 



Ed og Frances 
Walters. 



Det blev rødt på toppen og hvidt i 
bunden!”. 

Denne dialog, optaget på video¬ 
bånd, fandt sted den 17. april 1991. 

Hvorfra kunne Gary Watson vide, 
at det røde ufo på himlen ville ændre 
farve til hvidt? Jo såmænd, det plejer 
de jo! Siden november 1990 har han 
sammen med andre vidner set det 
røde ufo praktisk talt hver eneste 
uge - nogle gange flere gange på en 
uge. Så man må sige, at Gary havde 
et rigt erfaringsmateriale at bygge 
sin forudsigelse på. 

Men for at få begyndelsen på dette 
eventyr, må vi gå tilbage til novem¬ 
ber 1987. 

Kontroversielle nærobservationer 


1987 havde Ed Walters angiveligt 
sin første nærobservation af et ufo 
ved Gulf Breeze i Florida. Nærmere 
bestemt skete det den 11. november. 
Det blev begyndelsen på en lang 
række meget kontroversielle obser¬ 
vationer, hvor Ed Walters og familie 


så ufoer tæt på og endda tog en lang 
række virkelig gode fotos af dem. 
Hændelserne blev snart kendt som 
“Gulf Breeze observationerne”, og 
Walters-familien blev ved med at se 
ufoer og fotografere dem helt frem 
til maj 1988. Der kom selvfølgelig 
også en stor bog ud af historien, 
“The Gulf Breeze Sightings”, som 
Walters udgav i 1990. S om tiden gik, 
dukkede der imidlertid flere og flere 
mistænkelige forhold frem omkring 
Walters. Faktisk behøver man blot at 
kikke på Walters’ billeder for at se, 
at han må have haft gang i model¬ 
værkstedet - fotografierne er sim¬ 
pelthen “for gode”: de er næsten ar¬ 
rangerede, og ufoerne står alt for 
skarpt aftegnet på billederne (i flere 
henseender minder sagen om den 
danske “kontaktperson” Jorma Viita 
og hans fotos af modeller i halv- 
fjerdseme).Uanset om Ed Walters 
observationer er ægte eller fup, så 
skabte hans observationer selvfølge¬ 
lig stor interesse i lokalområdet; en 
interesse der er fortsat til i dag. 


Art Huffords 
tegning af et 
fænomen ob¬ 
serveret i no¬ 
vember 1987. 
Ved siden af 
ses et foto af et 
nærliggende 
vandtårn. 


PAGE A 3 

En række lokale personer blev til¬ 
trukket af det spændende emne, og 
mange af dem udgør i dag en kreds 
af trofaste støtter for Ed Walters. 


En omvendt 


Art og Mary Hufford troede ikke på 
ufoer. Ufoer var noget, som kun tos¬ 
ser så, mente de. Lige indtil de den 
14. eller 15. november 1987 så et 
mærkeligt objekt på himlen. På da¬ 
værende tidspunkt spekulerede de 
dog ikke så meget over det, og de 
besluttede sig for at glemme det he¬ 
le. 

Men en måned efter så Art Huf¬ 
ford et af Ed Walters’ ufofotos fra 
den 11. november i avisen og be¬ 
mærkede datoen: Kun et par dage 
før sin egen observation. Så vidt han 
kunne huske, mindede ufoerne også 
om hinanden - det måtte da være det 
samme objekt, som han og Walters 
så, konkluderede han. 

Art og Mary Hufford offentlig¬ 
gjorde nu deres observation, og Ed 
Walters fandt en af sine første støt¬ 
ter. Faktisk blev Art Hufford så bidt 
af ufoerne, at han i dag er ufoorgani¬ 
sationen MUFON’s repræsentant i 
området. 


Det første røde lys 


Mellem maj 1988, hvor Ed Walters 
havde sin sidste nærobservation, og 
september 1989, er der forholdsvis 
roligt i Gulf Breeze området, men 
den 12. september 1989 bryder det 
hele løs igen. Denne gang dog i 
form af en hel anden type af obser¬ 
vationer: Natlige, røde lys på him¬ 
len. 

Hændelsen den 12. september 
fandt pudsigt nok sted samme dag, 
som MUFON havde et møde i Pens¬ 
acola nær Gulf Breeze. Ed Walters 
deltog i mødet, og da han ankom, fik 
han mødedeltagerne med udenfor 
for at iagttage et klart rødt lys, der 
langsomt dalede ned gennem et 
spredt skydække. En af vidneme 
sagde, at han “så et ægte ufo sam¬ 
men med andre vidner’’. 

Denne observation blev startskud¬ 
det på flere hundrede observationer 
af natlige røde lys i Gulf Breeze om¬ 
rådet. Alene i 1990 blev der registre¬ 
ret 103 observationer af røde ufoer, 
også kaldet RUFO’er. 


Man fik snart sat system i tinge¬ 
ne. En speciel overvågningsgruppe 
blev oprettet, Gulf Breeze Research 
Team (GBRT). Gruppen talte bl.a. 
Ann Morrison, Bruce Morrison og 
Gary Watson. Men også Ed Walters 
selv og Art Hufford var hyppige del¬ 
tagere i de nattevagter, som man nu 
helt regelmæssigt foretog. 



Ufoer efter behov 


Igennem det meste af sidste år fort¬ 
satte de hyppige observationer af 
RUFO’er over Gulf Breeze. På 
grund af nattevagteme var der tit 
mange vidner til observationerne, og 
der blev taget fotos og endda video¬ 
film af det sete. På trods af dette er 
man ikke kommet særlig langt med 
analysearbejdet. 

En typisk observation fandt sted 
den 9. april 1991. 

GBRT-gruppen ankom til deres 
tilholdssted, Shoreline Park. 

Også Ed Walters var til stede, og 
han gik ud på kajen til vandet, hvor 


han fik øje på et rødt lys mod øst. 

Ed Walters råbte til de andre grup¬ 
pemedlemmer, som først så i den 
forkerte retning. Men så fik de øje 
på det. Bob Reid løb ned til kajen, 
og sammen med Ed Walters lykke¬ 
des det at måle retning og højde til 
det røde lys forholdsvis præcist. 

Under observationen forblev lyset 
rødt i omkring 1 minut, hvorefter det 
blev hvidt, og lyset fadede langsomt 
ud. Det kom dog til syne igen i et 
par sekunder som et rødt lys. 

Dagen efter, den 10. april, kom 
man i kontakt med andre vidner, der 
også havde set lyset. De havde set 
det fra en parkeringsplads ved et su¬ 
permarked, et godt stykke fra 
GBRT-gruppen. De fire vidner var 
Robert (en 58-årig tidligere politi¬ 
mand), Eleanor (hans søster), en be¬ 
søgende samt Karen (hans datter). 

Eleanor beskrev lyset som en cir¬ 
kel af lyse, røde lys. Hun kunne ikke 
skelne mellem lyset i cirklens midte 
og de røde lys langs kanten. Robert 
beskrev en række runde, røde lys, 
der sad tæt sammen. Han kunne ikke 
rigtig se nogen fast struktur, men 
han kunne fornemme en bølget 
struktur eller en struktur med indhak 
i siden. Overfladen var som en bal¬ 
lon, sagde han. 

På grund af de uafhængige grup¬ 
per af vidner og præcise holdepunk¬ 
ter, var det muligt at krydspejle ly¬ 
sets position. Det har befundet sig 
ude over vandet ved Pensacola Bay. 

Video-analyser 


Der har været flere forslag til at for¬ 
klare de mange observationer, men 
specielt teorien om fupnumre med 


En skitse af 
lyset obser¬ 
veret den 
9. april. 

Observationer 


Krydspejling 
af fænomenet 
observeret den 
9. april 1992. 


Foto af ring 
med 8 gule lys 
taget den 16. 
september 
1991. 



GULF BREEZE OG OMEGN 


PENSACOLA BUGTEN 


GULF, 


SANTA ROSA . SOUNI? 


BOB SIKES 
BRIDGE 


SHORELINE 

PARK 


’OLL BOOTJH 


BAY BRIDGE 
PARK 




I*r^: 


^NAVAL VE OAKS | 

■> RESERVATION 


Den Mexikanske Golf 


balloner af forskellige typer med 
påsatte nødblus har vundet gen¬ 
klang. 

Ufoforskeren Bruce Maccabee, 
der ofte er meget engageret i fotosa¬ 
ger, har analyseret RUFO-observati¬ 
onerne nøje og er kommet til den 
konklusion, at ikke alle hændelserne 
kan forklares som balloner. 

I den ovenfor beskrevne observa¬ 
tion mener Maccabee, at ballonteori¬ 
en kan udelukkes, men han kommer 
ikke nærmere ind på hvorfor. 

Ved en anden observation fra den 
17. april (som refereret til i begyn¬ 
delsen af denne artikel) blev lyset 
optaget på video. Maccabee har også 
analyseret denne video og har fundet 
flere specielle forhold. 

Det hvide lys mod slutningen af 
observationen vokser kraftigt i styr¬ 



ke, og Maccabee mener at have målt 
denne forøgelse til en faktor 100. I 
løbet af ganske kort tid bliver lyset 
altså 100 gange så kraftigt. Samtidig 
ser den centrale del af lyset ud til at 
have en ikke-cirkulær, men symme¬ 
trisk facon. 

Disse forhold sammen med en 
krydspejlet afstand til fænomenet på 
8 km beviser, ifølge Maccabee, at 
lyset ikke kunne være et lille lys i en 
ballon, men måtte være et særdeles 
kraftigt lys noget i retning af det di¬ 
rekte lys fra et landingslys på et fly. 
Men et sådant lys ville ikke kunne 
ændre styrke med en faktor 100, me¬ 
ner Maccabee. 

Farven får en anden lyd 


Når man igennem flere år har obser¬ 
veret flere hundrede røde lys, bliver 
det ligesom lidt rutinemæssigt. Hel¬ 
digvis synes ufoerne også dette, og 
fra september 1991 år begyndte man 
at observere en ny form for lys. 

Det nye fænomen består af en ring 
af gule lys. Første gang, det blev ob¬ 
serveret, var den 16. september 
1991, og tilfældigvis var Bruce 
Maccabee på udkik sammen med 
GBRT-gruppen på dette tidspunkt. 
Ringen af 8 gule lys blev både ob¬ 
serveret af flere vidner, og det lykke¬ 
des for Bland Plugh at tage et foto af 
fænomenet. 


Denne type fænomen med en ring 
af gule lys er blevet observeret 
jævnligt siden slutningen af 1991. 

Ballon-teorien 


På trods af Maccabees argumenter 
mener mange alligevel, at RUFO’er- 
ne i virkeligheden er blus på ballo¬ 
ner, der er sendt op for at narre de 
ufointeresserede. Argumenterne her¬ 
for er mange, men de væsentligste 
er: 

• Det typiske RUFO ser ud og op¬ 
fører sig præcis som en ballon med 
et nødblus: Det holder sig svævende 
eller daler langsomt og kommer al¬ 
drig ind over observatørerne. Farven 
er rød, men skifter ofte til hvidt lige 
inden det brænder ud. Der er obser¬ 
vationer af noget “brændende”, der 
falder ned fra lyset. Alt dette passer 
med kontrolforsøg lavet med nød¬ 
blus. 

• Lysene befinder sig ude over van¬ 
det. En båd på vandet er en ideel po¬ 
sition for personer, der ønsker at for¬ 
blive uopdagede. På land ville de 
kunne indkredses eller blive opdaget 
af tilfældigt forbipasserende. 

• Selv om det til tider er observeret, 
at lysene bevæger sig imod vinden, 
udelukker dette ikke balloner. Erfar¬ 
ne ufoundersøgere vil vide, at vinde¬ 
ne i de forskellige luftlag kan be¬ 
væge sig i forskellige retninger. 

# Alene det faktum, at Ed Walters 
“opdagede” det første røde lys og si¬ 
den har været stærkt involveret, gør 
hele sagen suspekt. 

# I nogle tilfælde er der rapporteret 
om en mørk struktur, der befinder 
sig over selve lyset. Fx den 22. sep¬ 
tember 1991 blev der set en mørk 
skygge over lyset, da det passerede 
Månen. 

Det væsentligste argument for, at 
der ikke er tale om fupnumre,er efter 
min mening antallet og hyppigheden 
af observationerne. 

Hvis der er tale om en enkelt per¬ 
son eller en gruppe af gemings- 
mænd, må de være særdeles udhol¬ 
dende. Tænk sig at tage ud på van¬ 
det for at sende balloner op flere 
gange hver uge over en periode på 
flere år! En kæmpe præstation! 

Modsat kan man sige, at hvis det 
ikke er balloner, hvad er det så? 
Hvilket ukendt fænomen kunne tæn¬ 
kes at dukke op lige over Gulf Bre- 
eze flere hundrede gange i løbet af 
to år? Selv om Floridas kyst er et 
udpræget turistområde, kan ingen 
for alvor mene, at rumskibe fra uni¬ 
verset kommer for at besøge Gulf 
Breeze med denne hyppighed! 

Foruden de røde lys, bliver der 
som nævnt nu også observeret ringe 
med gule lys. Hvis der er tale om 
balloner, må gemingsmændene altså 
have skiftet taktik og fundet en ny 
type af blus/lys til deres numre. Men 
det er vel også logisk at forestille 
sig, at eventuelle gemingsmænd på 
et tidspunkt får lyst til at prøve noget 
nyt. Selv inden for fupnumre sker 
der vel en vis produktudvikling! □ 






To billeder 
med mistæn¬ 
kelig lighed. 
Tv.: foto af 
RUFO taget 
af Art Hufford 
ved Gulf Bre¬ 
eze den 20. ju¬ 
ni 1991. Th.: 
ballon med lys 
fotograferet af 
Allen Hendry. 


Sådan forestil¬ 
ler tegneren 
Greg Volpert 
sig en ballon 
med nødblus 
konstrueret af 
affaldsposer. 


Ed Walters 
meget omdis¬ 
kuterede 
billede nr. 19. 

Kilder til artiklerne 
om Gulf Breeze 

Bruce Maccabee: 

The Gulf Breeze Lights. IUR 
Jan/Feb 1992 

Art Hufford: 

The Gulf Breeze Lights , 
Continued. 

IUR Jan/Feb 1992 

Zan Overall: 

The Gulf Breeze RUFOs. 
IUR Mar/Apr 1992 

Barbara Becker: 

The Invention of a Gulf Bre¬ 
eze UFO. 

IUR Mar/Apr 1992 

Philip J. Klass: 

Expert Photoanalyst Calls 
Ed Walters UFO Photo a 
Double-exposure “Fake” 
Based on New Test Data. 
SUN, May 1992 

Philip J. Klass: 

Gulf Breeze Red-light UFO s 
(RUFOs) Love to Appear on 
TV. 

SUN, May 1992 

Allen Hendry: 

The UFO Handbook. 
Doubleday, 1979 


Ring til SUFOI 

Alarmcentral 
og information: 
8628 90 61 


Foredrag: 
86 80 13 15 




Ed Walters afsløret 

Imellem den 11. november 1987 og maj 1988 lykkedes det angiveligt 
for Ed Walters at tage en række fotos af ufoer i forbindelse med 
nærobservationer af disse, de såkaldte Gulf Breeze observationer. 
Blandt vidnerne til disse observationer var også hans familie, og i 
1990 udgav Ed Walters sammen med sin kone en bog om hændelser¬ 
ne. 

Alle fotos blev taget med et polaroidkamera, hvilket fra begyndel¬ 
sen gjorde visse eksperter mistænksomme. Det er nemlig nemmere at 
lave dobbelteksponeringer med et sådant kamera. Ed Walters kunne 
ikke overtales til at skifte til et almindeligt kamera. Heller ikke hans 
faste støtter kunne overtale ham. 

Et af billederne har været specielt omdiskuteret, det såkaldte bille¬ 
de 19. Ed Walters tog dette billede ud gennem forruden på sin bil, og 
ufoet befandt sig fremme foran bilen. 

Det har undret flere, bl.a. fotoeksperteme Ray Stanford og William 

G. Hyzer, at man ikke kunne se reflekser af det meget klare ufo i mo¬ 
torhjelmen på bilen. Først mente Bruce Maccabee - en af Walters 
støtter - at hjelmen var lidt bøjet, så lyset ikke blev reflekteret. Men 
forklaringen holdt ikke, idet man kunne se reflekser fra trætroppe. 

Flere undersøgelser blev foranstaltet. Bl.a. af Rex og Carol Salis- 
berry på opfordring af MUFON. De lavede kontrolforsøg med en bil 
magen til Ed Walters’ og forskellige lys. Alle forsøg viste, at lyset fra 
ufoet måtte blive reflekteret i motorhjelmen - hvis Ed Walters’ foto 
var ægte! Herefter erklærede både Salisberry og Hyzer, at foto nr. 19 
uden tvivl var en dobbelteksponering. 

Denne konklusion var i fuld overensstemmelse med et bevis, som 

Ed Walters selv stod for. I midten af juni 1990 fandt man nemlig en 
ufomodel under noget isolering på loftet i Ed Walters’ tidligere hjem. 

En model, som lignede nogle af “ufoerne” ganske godt. 

Denne afsløring, sammen med udgivelsen af Walters’ bog “The 
Gulf Breeze Sightings” fik endnu en person til at træde frem. En ven 
til Ed Walters, Thomas Smith, offentliggjorde, at han havde set Wal¬ 
ters lave falske ufobilleder ved hjælp af en model. Over for Thomas 
Smith havde Walters også indrømmet, at han år tidligere i Costa Rica 
havde produceret falske ufoobservationer ved hjælp af hjemmelavede 
balloner. 

Nu faldt nettet ned over Walters, og han blev opfordret til en po- 
lygraftest (“løgnedetektor”). Først blev Walters fornærmet, senere 
“glemte” han at komme til en polygraftest. Da han stadig blev pres¬ 
set, gennemgik han langt om længe en polygraftest - men hos en per¬ 
son, som han selv havde hyret, så resultatet kunne ikke anvendes til 
meget. 

Under pres styrkes sammenhold som bekendt, og alle disse af¬ 
sløringer fik ikke den inderste kerne omkring Walters til at tvivle på 
hans historier. I stedet fik man “som sendt fra himlen” en række ob¬ 
servationer af røde lys på himlen (RUFO’er). Disse nyere observatio¬ 
ner bliver af støtterne taget som endnu et bevis for, at Walters taler 
sandt. Men man kan ikke lade være med at spekulere over, hvor in¬ 
volveret Walters er i fabrikationen af disse observationer - også. 

Per Andersen 

Flyvende tallerken 
blev fiasko 


Der har i ufokredse i mange år ver¬ 
seret sejlivede rygter om, at de ame¬ 
rikanske myndigheder i 1947 bjær¬ 
gede nedstyrtede rumskibe fra andre 
kloder. Rumskibene blev nøje under¬ 
søgt, hvorefter myndighederne i al 
hemmelighed kunne bygge taller¬ 
kenformede luftfartøjer med en re¬ 
volutionerende teknologi. Det skulle 
være disse fartøjer, som folk fra be¬ 
gyndelsen af 1950’eme så på himlen 
som ufoer eller flyvende tallerkener, 
som de uidentificerede flyvende ob¬ 
jekter blev kaldt dengang. 

Har det amerikanske flyvevåben 
virkelig forsøgt at bygge en flyvende 
tallerken? Ja, men teknologien var 
baseret på jordisk viden, siger ingen¬ 
iør William B. Blake fra Wright La- 
boratory ved Wright-Patterson Air 
Force Base, USA. William Blake har 
opsporet rapporter og fotos, som tid¬ 


ligere var klassificeret som hemme¬ 
lige. 

I 1952 gik Avro Aircraft Ltd. ved 
Toronto i Cananda i gang med et 
projekt, som den canadiske regering 
støttede med 2,8 miil. kroner. På teg¬ 
nebordet tog en overlydsj agerbom¬ 
ber med en cirkulær vinge langsomt 
form. Ideen var, at fartøjet skulle 
starte og lande lodret - ligesom en 
helikopter - ved at lede jetudstødnin¬ 
gen ud til vingens kant. Her skulle 
luftstrømmen danne en luftpude, 
som fartøjet kunne “flyde” eller 
svæve på. Ved langsomt at lede luft¬ 
strømmen bagud kunne fartøjet skif¬ 
te fra svævning til fremadrettet flyv¬ 
ning. Selve opdriften skulle leveres 
af den cirkulære vinge. 

Den canadiske regering trak sig 
hurtigt ud af projektet, da omkost¬ 
ningerne begyndte at vokse, men 


fremskidtene var alligevel så store, 
at det amerikanske flyvevåben i juli 
1954 skrev kontrakt med Avro Air¬ 
craft Ltd. og støttede projektet med 
13 miil. kroner. Avro skød selv 17,5 
millioner i arbejdet med den beman¬ 
dede flyvende tallerken, og snart var 
de første forsøg i gang med en lille 
model, som fik kodenavnet P.V. 704. 

Målet med P.V. 704 var at bygge 
et fartøj med en diameter på 10 me¬ 
ter, en maximumvægt på 12,3 tons 
samt en hastighed på over 1.600 
km/t - en ganske pæn hastighed i 
1954! 

I mellemtiden havde den ameri¬ 
kanske hær puslet med planer om at 
udvikle “en flyvende jeep”, der kun¬ 
ne sættes ind på slagmarken som en 
slags rekognosceringsfly. Flyvevåb¬ 
nets planer om at bygge et manøvre¬ 
dygtigt fartøj som P.V. 704 fangede 



AF 

KIM MØLLER 
HANSEN 



Denne tegning 
blev offentlig¬ 
gjort af Asso¬ 
ciated Press 
den 26. okto¬ 
ber 1955. På 
det tidspunkt 
indrømmede 
talsmænd fra 
det amerikan¬ 
ske flyvevåben, 
at man arbej¬ 
dede på et far¬ 
tøj y (t som ville 
komme til at 
ligne den po¬ 
pulære opfat¬ 
telse af en fly¬ 
vende taller¬ 
ken.” Projektet 
var hemmeligt , 
og først i 1971 
kunne offent¬ 
ligheden få 
indsigt i myn¬ 
dighedernes 
mislykkede 
forsøg på at 
udvikle en fly¬ 
vende taller¬ 
ken. 

Avrocar var 6 
meter i diame¬ 
ter og havde 
plads til to be¬ 
sætningsmed¬ 
lemmer. 


Sådan forestil¬ 
lede en tegner 
sig, at en af de 
tidlige versio¬ 
ner af Avrocar 
skulle se ud. 



derfor hærens interesse. 

I 1958 fik hæren overtalt flyve¬ 
våbnet til at ændre planerne for P.V. 
704, således at fartøjet blev mindre. 
Resultatet fik navnet Avrocar og be¬ 
tegnelsen VZ-9AV (den niende i en 
serie af lodret-startende forsøgsfar¬ 
tøjer). De fleste fartøjer i VZ-serien 


lignede grangiveligt opfindelser til 
en James Bond film. 

En kraftig ventilator 


Avrocar’en var skiveformet med en 
diameter på 6 meter og 1 meter i 
tykkelsen. Den skulle have en topha¬ 


stighed på 480 l«m/t og en flyvehøj¬ 
de på ca. 3 km. Fartøjet ville komme 
til at veje 2,5 tons og have to adskil¬ 
te cockpits til to besætningsmedlem¬ 
mer. 

I fartøjets centrum blev en propel 
på 1,5 meter drevet rundt af udstød¬ 
ningen fra 3 Continental J-69 turbo¬ 
jetmotorer. Luftstrømmen fra pro¬ 
pellen skulle føres ud til et justerbart 
“skørt” langs fartøjets kant. 

I maj og august 1959 kunne Avro 
Aircraft levere de to første eksem¬ 
plarer af den flyvende tallerken. 
Men glæden blev kort: VZ-9AV 
kunne ikke engang løfte sig så me¬ 
get som én centimeter fra jorden! 
Årsagerne var dels et stort energitab, 
når luftstrømmen skulle ledes ud til 
fartøjets kant, dels en overophedning 
som nedsatte jetmotorernes ydeevne. 

Som en båd i høj sø 


Den ene Avrocar blev sendt til NA¬ 
SA Ames, Moffett Field, i Californi¬ 
en. Da fartøjet ikke kunne lette, måt¬ 
te man teste det i en vindtunnel for 
at undersøge dets formåen under 
lodret stigning. 

Den anden Avrocar blev brugt til 
testflyvninger i det fri. De første 
børnesygdomme blev kureret, og 
den 29. september 1959 skulle den 
stå sin prøve. Fartøjet var af sikker¬ 
hedshensyn tøjret til jorden. Men 
optimismen blev hurtigt jordet: Av¬ 
rocar’en var kun i luften i 12 sekun¬ 
der. Fartøjet var meget ustabilt og 
slingrede rundt. 

Fjorten dage senere gjorde man et 
nyt forsøg. Fartøjet løftede sig plan¬ 
mæssigt, men da det nåede 1 meters 
højde, gik det galt. Det begyndte at 
slingre, hugge og rulle som en båd i 
høj sø, så forsøget måtte afbrydes. 

Selv om man under senere forsøg 
i april 1960 og juni 1961 nåede en 
maksimumshastighed på 56 km/t, 
var det umuligt at overvinde ustabi¬ 
liteten og komme over 1 meter i fly- 
vehøjde. 

En museumsgenstand til 70 miil. 
kroner 


De tekniske problemer var tilsynela¬ 
dende uoverstigelige, så i december 

1961 blev projektet lukket. På det 
tidspunkt havde det i alt kostet skat¬ 
teyderne 70 miil. kroner. Den ene 
Avrocar blev skrottet, medens den 
anden har endt sine dage som muse¬ 
umsgenstand på Smithsonian Air & 
Space Museum Annex i Silver Hiil, 
Maryland. 

Monsteret på tegnebordet 


Avro Aircraft var langt fra ene om at 
designe en slags flyvende tallerken. 
Convair Divison of General Dynam¬ 
ics lavede tegninger til et rent mon¬ 
ster af en flyvende tallerken: Med en 
diameter på 140 meter, en vægt på 
1,8 miil. kg samt en atomdrevet mo¬ 
tor på 150.000 HK skulle denne fly¬ 
vende tallerken krydse oceanerne i 
flådens tjeneste. Af indlysende årsa¬ 
ger blev monsteret aldrig bygget. 

Efterkommerne af disse tidlige an¬ 
strengelser kan i dag ses på Den en¬ 
gelske Kanal, hvor moderne luftpu¬ 


defartøjer udnytter de samme prin¬ 
cipper, som var drivkraften i udvik¬ 
lingen af de første bemandede fly¬ 
vende tallerkener. □ 


KILDE: 

Skeptical Inquirer, vol. 16, no. 3, 
Spring 1992 



Kort fortalt 


Opfordring til svindel! 

Som om der ikke er svindel nok i 
“branchen”, så har tidsskriftet “The 
Cereologist” udskrevet en konkur¬ 
rence om at skabe en så overbevi¬ 
sende cirkel i en kornmark som mu¬ 
ligt. 

Bladet er åbenbart frustreret over, 
at adskillige personer hævder selv at 
kunne skabe endda meget flotte cirk¬ 
ler i markerne. Gennem konkurren¬ 
cen håber man måske at påvise, at 
alle de avancerede mønstre i marker¬ 
ne umuligt kan være forfalskninger. 

Er det nu også klogt? Man kan fo¬ 
restille sig en hel del forvirring i for¬ 
bindelse med konkurrencen. Bl.a. 
cirkler som personer hævder at have 
lavet, men som er “ægte”. Eller for¬ 
falskninger, hvor ophavsmændene 
alligevel ikke tør melde sig. 

Men måske er hele ideen en smart 
måde at afsløre svindlere på. Kon¬ 
kurrence er åben for personer “med 
eller uden tidligere erfaringer”, som 
man skriver. Så måske hopper nogle 
på limpinden og anfører, at de også 
tidligere har lavet forfalskninger! □ 
KILDE: 

The Cereologist, No. 6, Summer 
1992 


3,7 millioner 
amerikanere har været 
bortført! 

Det amerikanske “Fund for UFO 
Research” har udgivet resultaterne 
af en rundspørge blandt 6.000 ameri¬ 
kanere udført af The Roper Organi- 
zation. Ifølge analysen har så mange 
som 1 ud af hver 50 amerikanere 
haft en bortførelsesoplevelse. Det 
svarer til 3,7 millioner mennesker i 
USA. 

Foruden resultaterne inderholder 
hæftet kommentarer fra Budd Hop- 
kins, David Jacobs, Ron Westrum, 
John E. Mack og John S. Carpenter, 
og det er blevet sendt til 100.000 
psykiatrikere og psykologer i USA. 

Imidlertid har analyseinstituttet ik¬ 
ke spurgt folk direkte, om de har 
været bortført af et ufo. I stedet har 
interviewerne spurgt om bl.a. tids¬ 
tab, om folk har følt sig paralyseret, 
eller om de har haft underlige be¬ 
søgende i soveværelset. Det er der¬ 
for i høj grad uvist, hvor konkret 
analysens resultater kan opfattes. 
Fordi man har haft en oplevelse i so¬ 
veværelset, behøver man jo ikke li¬ 
gefrem at have været bortført af et 
ufo! □ 


KILDE: 

Fund for UFO Research 
UFO-aktuellt, Nr. 2, 1992 
The New Jersey Chronicle, Jan-Feb, 
1992 

Frem med luppen 

Der kommer konstant nye “beviser” 
for, at folk har været bortført af rum¬ 
skibe. I nogle tilfælde beretter de 
bortførte om fysiske mærker på 
kroppen i form af fx langstrakte ar 
eller mørke trekanter. 

Nu har denne type af kropslige be¬ 
viser fået en hel ny dimension. En 
bortført fra Californien beretter, at 
hun opdagede små runde mærker 
over hele kroppen, og når hun kikke¬ 
de på sin hud gennem et forstørrel¬ 
sesglas kunne hun se, at der stod 
“sex” med ganske, ganske små bog¬ 
staver! Selv den psykolog, hun be¬ 
søger, beretter også om ordet “sex” 
skrevet hen over hele kroppen. 

Historien beretter ikke om, hvor¬ 
dan den bortførte fandt på at kikke 
på sig selv gennem et forstørrelses¬ 
glas. □ 

KILDE: 

The Missing Link, November 1991 
UFO-Aktuellt, Nr. 1, 1992 


Dette foto af 
VZ-9AV var 
tidligere klas¬ 
sificeret som 
“hemmeligt”. 
Allerede de 
første testflyv¬ 
ninger antyde¬ 
de , at hele pro¬ 
jektet var en 
fiasko. Det tal¬ 
lerkenformede 
fartøj var kun 
i stand til at 
hæve sig en 
meter over jor¬ 
den y og dets 
flyvning var 
meget ustabil. 


VED PER 
ANDERSEN 



Fortsættes 
side 17 

Debat 


AF PER 
ANDERSEN 



Bliver vi 
misbrugt? 


Den mangeårige frontfigur for “In¬ 
ternational Get Acquainted Pro¬ 
gram” (IGAP), H.C. Petersen, påstår 
i ramme alvor, at en del af SUFOFs 
repræsentantskab står på CIA’s løn¬ 
ningsliste. Hr. Petersens argument er 
nemlig, at hvis man ikke er 100% 
overbevist om, at ufoer er rumskibe, 
så må man være betalt af CIA til at 
holde kæft med dét, man ved. 

Det har vi i SUFOI selvfølgelig 
kunnet grine af i mange år. Samtidig 
er det tragikomisk, fordi argumentet 
er et af de typiske paranoide træk 
ved en kult: Man har hele verden 
imod sig og kæmper imod ukendte 
kræfter og “tavshedsgrupper”. 

Selv om ovenstående er ude på 
overdrevet, så berører det alligevel 
et interessant spørgsmål: Bliver ufo¬ 



grupper infiltreret eller misbrugt af 
efterretningsvæsener og andre? Nu 
tror jeg ikke, at nogen i SUFOFs le¬ 
delse bliver betalt af CIA, men der 
er mange tegn på, at ufogrupper bli¬ 
ver betragtet med stor interesse af 
andre end ufointeresserede. Det gæl¬ 
der også for SUFOI. 

Russer ude med snøren 


For et par år siden holdt vi et af vo¬ 
res mange offentlige ufoforedrag i 
Københavnsområdet. Ved denne lej¬ 
lighed foregik det i beboerhuset på 
Blågårds Plads, og vi havde en travl 
aften for et stort publikum. Der var 
mødt mange frem, men arrangemen¬ 


tet havde også været godt omtalt, 
bl.a. i lokalaviserne. 

En enkelt af gæsterne til arrange¬ 
mentet var lidt speciel. Da vi skulle 
til at pakke sammen, kom han hen til 
mig og “faldt i snak”. Det sker nu så 
tit, men det specielle ved denne lej¬ 
lighed var en umiskendelig russisk 
accent. 

Efter flere spørgsmål med ufoer 
som udgangspunkt, forklarede den 
interesserede, at han arbejdede på 
den russiske ambassade. 

Han gav mig sit kort, hvor man 
kunne læse, at han var “Commander 
Alexander Poroshin”, og hans titel 
officielt var “assisterende militær-, 
luft- og flåde-attaché”. Hvis jeg hu¬ 
sker rigtigt, nåede han også at spør¬ 
ge til mit civile arbejde, inden jeg 
lukkede af for samtalen. 

Var det en russisk ambassadean¬ 
sat, der interesserede sig for ufoer og 
“tilfældigvis faldt forbi”. Nej, det 
var givetvis en russer, der var ude 
med snøren for at finde potentielle 
efterretningskilder! 

Indrømmet, jeg kan ikke være sik¬ 
ker. Når jeg alligevel er tæt på at 
være det, er det, fordi SUFOI ved 
tidligere lejligheder har været udsat 
for lignende “antastninger”, og at vi 
fra en velinformeret kilde præcis 
ved, hvad spillet her er (eller måske 
rettere sagt var). 

Vi skal reddes 


Alt er ikke kun politisk, og SUFOI 
har også været udsat for en “infiltra¬ 
tion” fra helt anden side. Tilbage i 
firserne fik vi kontakt med en person 
fra Dialogcentret i Århus. Dialog¬ 
centret arbejder som kritisk mod¬ 
vægt mod alle nyreligiøse bevægel¬ 
ser (efter deres definitioner er det al¬ 
le andre bevægelser end den krist¬ 
ne). 

Denne person udviste stor interes¬ 
se for ufofænomeneme. Eftersom 
jeg syntes en dialog med en kristen 
kunne skabe nogle nye, interessante 


synsvinkler på hele sagen, forsøgte 
jeg at knytte ham tættere til SUFOI. 
Ved flere lejligheder diskuterede vi 
under mere private former ufoer og 
hans synspunkter på disse. 

Kulminationen af relationerne til 
denne person fra Dialogcenteret var, 
da han igennem et par år holdt fore¬ 
drag ved de daværende, ugelange 
sommerseminarer om ufoer. Første 
gang var ved UFO 83, hvor foredra¬ 
get handlede om ufosagen fortolket 
teologisk i kraft af interessen for 
“mødet med det fremmede”, samt en 
karakteristik af ufokulter i relation 
til nyreligiøse bevægelser. Året efter 
holdt han foredrag ved UFO 84. 

Man kan dårligt kalde dette for en 
“infiltration”, idet alt var så åben¬ 
lyst. Det er klart, at denne person var 
interesseret i at skabe en dialog med 
de ufointeresserede, som i hans øjne 
var mere eller mindre “frafaldne 
kristne”, der troede på ikke-kristne 
kræfter fra universet. Det er jo præ¬ 
cis formålet med Dialogcentret. Og 
det er også klart, at han håbede på at 
kunne forklare os, hvorfor vi skulle 
vende ryggen til ufoerne og i stedet 
vende os mod kirken. 

Spørgsmålet er imidlertid, hvor 
“ægte” hans interesser for ufoerne 
var. Efterhånden som tiden gik, blev 
jeg mere og mere i tvivl om hans 
måde at operere på. Var vi i en åben 
dialog - eller spillede han blot ufoin¬ 
teresseret og holdt gratis foredrag 
for os for at komme ind på livet af 
os? Var han i virkeligheden ikke in¬ 
teresseret i ufoer overhovedet, og 
var det hele blot et påskud? 

Vi kan ikke kende svaret på disse 
spørgsmål. Og når alt kommer til alt, 
kan man diskutere, hvem der udnyt¬ 
tede hvem. I hvert tror jeg ikke, at 
udbyttet af dialog-aktionen var en 
forøget interesse for kristendommen 
blandt de ufointeresserede. 

Militære kontakter 


Relationerne mellem ufoorganisatio- 
neme og de militære kredse, ja end- 

da efterretningsvæsenerne, er langt 
hen ad vejen kendte. Muligvis på 
grund af interessesammenfald har 
flere organisationer direkte haft mili¬ 
tærfolk i deres ledelse. 

SUFOI må siges at være et ganske 
godt eksempel på denne militære in¬ 
teresse. Foreningen blev i 1957 op¬ 
rettet af pens. major H.C. Petersen, 
der på daværende tidspunkt var stati¬ 
oneret ved flyvestation Skrydstrup. 
Hans interesse for ufoer blev for al¬ 
vor skabt under ophold i USA i for¬ 
bindelse med sin egen uddannelse. 
Senere blev foreningen ledet af 
pens. major Frank Petersen. 

I USA er der lignende eksempler. 
Det legendariske tilfælde er NICAP, 
der i 1956 blev dannet af Townsend 
Brown, en tidligere videnskabsmand 
ved flåden. Senere blev major Do- 
nald E. Keyhoe chef for NICAP. 
Igennem alle årene havde NICAP 
mange medlemmer fra militærkredse 
o.lign., og selv i bestyrelsen befandt 
der sig højtstående, militære perso¬ 
ner. Blandt de højtstående medlem¬ 
mer af foreningen var der også CIA- 
personer, og dette var bl.a. årsagen 
til, at NICAP sidst i halvfjerdserne 
blev kastet ud i en krise under be¬ 
skyldninger om at være infiltreret af 
CIA. 

Der kan givetvis findes flere ek¬ 
sempler på militære personer, der 
har indtaget centrale pladser i ufoor¬ 
ganisationer. 

I øvrigt blev chefen for Flyvestati¬ 
on Skrydstrup spurgt om, hvordan 
han så på relationerne mellem H.C. 
Petersen og ufoerne. Han svarede, at 
“SUFOI er kaptajnløjtnant H.C. Pe¬ 
tersens hobby, og det vil vi ikke 
blande os i, så længe det ikke med¬ 
fører pligtforsømmelse”. 

Teorierne 


Der er ingen tvivl om, at der er en 
interesse for ufoforeningeme fra mi¬ 
litær og fra efterretningsvæsenemes 
side. Teorier, der kan forklare dette 
forhold, er der flere af, så lad os se 
på nogle af de mest centrale: 

1) USA’s regering og andre regerin 
ger kender “sandheden” om ufoerne, 
nemlig at det er rumskibe fra univer¬ 
set. Fra officiel hold hemmelighol¬ 
der man dette, og man er bange for, 
at ufoforeningeme skal komme i be¬ 
siddelse af viden om dette. Derfor 


holder man øje med og infiltrerer or¬ 
ganisationerne for at kunne kontrol¬ 
lere disse. 

Denne teori dukkede blandt andet 
op i forbindelse med NICAP og de¬ 
res relationer til CIA. Teorien lever i 
dag i bedste velgående. H.C. Peter¬ 
sen skrev for nylig, at ufokongressen 
i Berlin tydeligvis var arrangeret af 
CIA. Ifølge H.C. Petersen blev dette 
klart, da en af deltagerne fortalte, at 
han havde været på Månen med et 
ufo og der havde mødt Hitler. Argu¬ 
ment: Dette udsagn passer ikke med 
H.C. Petersens verdensopfattelse, så 
CIA må stå bag. CIA’s motivation 
skulle være at få folk til at tage af¬ 
stand fra ufosagen. 

2) Efterretningsvæseneme og mili¬ 
tæret er bange for, at ufoerne (hvad 
enten de er reelle eller fiktion) udgør 
en trussel for sikkerheden. Man fo¬ 
restiller sig fx, at en frem med magt 
kan udnytte en ufobølge som dække 
for et angreb, eller at ufointeressen 
kan underminere befolkningens tillid 
til militæret. 

Dette var den officielle grund for 
CIA’s interesse for ufoer, der starte¬ 
de i 1952. På dette tidspunkt var der 
en større bølge i USA. CIA ønskede 
at undersøge problemstillingen om¬ 
kring den nationale sikkerhed. Sene¬ 
re resulterede dette i det såkaldte 
Robertsonpanel, der i sidste ende 
konkluderede, at der ikke var nogen 
direkte fare for sikkerheden. Samti¬ 
dig anbefalede man CIA at afmysti¬ 
ficere hele ufospørgsmålet. 

3) Efterretningsvæseneme ønsker at 
udføre psykologiske eksperimenter 
med befolkningen. Man ønsker at te¬ 
ste en række forhold, bl.a. hvor nemt 
det er at ændre folks verdensbillede 
(besøgende fra rummet), og hvor 
stabil befolkningen er under ekstre¬ 
me forhold (ufobølger). 

Som led i disse eksperimenter bli¬ 
ver ufogruppeme fodret med falske 
oplysninger om ufoer, og grupperne 
bliver overvåget. 

Denne teori er blevet særdeles ak¬ 
tuel efter, at ufologen William Moo- 
re er stået frem og har indrømmet, at 
han har haft tætte relationer til agen¬ 
ten Richard Doty, der er trænet i dis¬ 
information og psykologisk krigs¬ 
førelse. Moore har indrømmet både 
at have givet information til og mod¬ 
taget informationer fra Doty. Den 


kendte ufolog Jacques Vallee har be¬ 
skæftiget sig meget med denne teori, 
se nedenfor. 

4) Den sidste teori er den mest jord¬ 
nære - og måske netop derfor den 
mest sandsynlige: Efterretningsvæs¬ 
eneme er klar over, at der er et rime¬ 
ligt interessesammenfald mellem 
ufoorganisationeme og dem selv. 

For det første er der blandt de ufo¬ 
interesserede ofte en overvægt af 
personer, der er interesserede i vi¬ 
denskab (måske ligefrem vi denska- 
beligt trænede), rumfart, teknologi, 
nytænkning og andre relaterede om¬ 
råder. Disse personer er bestemt go¬ 
de at rekruttere til efterretningsfor¬ 
mål. 

Samtidig er ufoorganisationeme 
indsamlere af information. Ihærdigt 
og uden løn bruger vi hvert år mas¬ 
ser af timer på at indsamle, analyse¬ 
re og systematisere information om, 
hvad der sker i luftrummet. Jamen, 
er det så underligt, at der er en vis 
interesse for vores arbejde fra mili¬ 
tær og efterretningsmæssig side. 
(Måske burde vi faktisk betales af 
CIA!). 

Psykologisk krigsførelse 


Forfatteren og ufologen Jacques Val¬ 
lee er en af de personer, der indgåen¬ 
de har beskæftiget sig med teorien 
om, at ufoorganisationeme bliver 
brugt til psykologiske eksperimen¬ 
ter. Det begyndte med bogen “Mes¬ 
sengers of Deception” i 1979, men 
nu har Vallee fulgt det op med bogen 
“Revelations, Alien Contact and Hu¬ 
man Deception” (1991). 



Dr. Jacques 
Vallee 

J. Allen Hynek 
(1910-1986) 
var igennem 
30 år en mar¬ 
kant skikkelse 
inden for ufo- 
logien. 


Mange ufovid¬ 
ner hævdes at 
være tvunget 
til tavshed af 
mystiske 
mænd klædt i 
sort, såkaldte 
MIBs (Men In 
Black). 



I bogen giver Vallee flere eksempler 
på den manipulation, som ufologer 
og grupper bliver udsat for. Ifølge 
hans kilder blev flere kendte, ameri¬ 
kanske ufologer i firserne tilbudt at 
deltage i et projekt, der skulle frigive 
den hemmeligholdte virkelighed om 
ufoerne. Blandt disse ufologer var J. 
Allen Hynek og Vallee selv, og de 


skulle have besøgt Norton Air Force 
Base for at blive indviet i planerne. 

Imidlertid blev det ikke til noget, 
idet Vallee advarede Hynek om, at 
det hele mindede om en vildled¬ 
ningsmanøvre. Andre var ikke så 
kritiske, og ifølge Vallee hoppede 
Moore på limpinden, hvilket så blev 
starten på hele den kontroversielle 


sag om Moore, MJ12-papireme mv. 
Et af de mere muntre indslag i denne 
disinformationskampagne var tv-do- 
kumentarudsendelsen “UFO Cover 
Up: Live”, der også har været vist 
over satellitkanalen Discovery. I 
denne udsendelse optræder der en 
anonym agent under kodenavnet 
“Falcon”. Senere viste det sig, at der 
bag “Falcon” gemte sig en gammel 
kending: D i s inf ormati onseksperten 
Richard Doty! 

Selv de mest rumskibsorienterede 
ufologer havde dog svært ved at tage 
“UFO Cover Up” udsendelsen sær¬ 
ligt alvorligt. Bl.a. blev udsendelsen 
næsten til en komedie, da en af de 
anonyme kilder oplyste, at rumfol¬ 
kene var helt vilde med jordbæris! 
Det fik John Keel til at kalde udsen¬ 
delsen for “det modbydelige, ama- 
tøragtige jordbæris-show”. 


Endnu en teori om Frank 
Fontaine 


Et andet af Jacques Vallee’s eksem¬ 
pler er historien om Frank Fontaine 
(se også UFO-Nyt 4/91). Efter en 
ufoobservation i 1979 forsvandt den 
unge franskmand, Frank Fontaine. 
Efter en uge dukkede han op igen, 
forvirret og uden at kunne huske, 
hvad han havde foretaget sig i en 
uge. 

Hændelsen fremkaldte de store 
overskrifter og blev undersøgt af fle¬ 
re franske ufoorganisationer, herun¬ 
der det officielle organ GEPAN. Un¬ 
dersøgelserne viste, at der var man¬ 
ge dunkle punkter i historien, og de 
fleste seriøse ufologer betragter i 
dag historien som bluff. 

Vallee hævder nu, at Frank Fontai¬ 
ne faktisk blev kidnappet. Ikke af et 
ufo, men af en mere jordisk gruppe 
som led i et eksperiment. Sporene 
fører til en afdeling af det franske 
forsvar, hvor Vallee fik et kort inter¬ 
view med en anonym kilde. 

Ifølge kilden var der tale om 
“Operation Cergy”. Projektet havde 
til formål at studere, hvordan det 
franske politi og de videnskabelige 
organer håndterede situationen. Man 
havde bedøvet Frank Fontaine og 
kidnappet ham med dette formål. 
“Alt hvad du skriver om dette inter¬ 
view vil blive benægtet,” sluttede 
den anonyme kilde. 

Konklusion 


Der er blandt litteraturen og i ek¬ 
semplerne tegn på, at både teorierne 
2, 3 og 4 kan være rigtige. Måske er 
sandheden, at alle tre teorier i for¬ 
skellige sammenhæng er den korrek¬ 
te forklaring. 

Den mest kontroversielle teori er 
selvfølgelig nummer 1. Ikke mindst 
fordi den antager, at (1) ufoer er 
rumskibe og (2) dette har været 
kendt af regeringer på Jorden i 
måske 40 år. 

Det er svært at finde nogen egent¬ 
lige beviser for teori 1, hvorimod der 
snarere findes argumenter imod 
Hvis teorien skulle være rigtig, må 
det være logisk at antage, at de orga¬ 
nisationer og personer, der har størst 
interesse for efterretningsvæseneme 
er dem, der mest hælder til rumskib¬ 
steorien. I Danmark skulle specielt 
IGAP og ikke SUFOI altså være in¬ 
filtreret, og i udlandet må personer 
som William Moore, Stanton Fried- 
man og venner udgøre en fantastisk 
trussel. Der er ingen tegn på, at dette 
er tilfældet. 

Samtidig må teori 1 nødvendigvis 
medføre, at efterretningsvæseneme 
først og fremmest ville lede vores 
opmærksomhed væk fra rumskibs¬ 
hypotesen. Heller ikke dette ser ud 
til at være tilfældet - snarere tværti¬ 
mod. 

Med dette indlæg håber jeg at ha¬ 
ve sat tanker i gang hos vore læsere 
om den mere skjulte side af ufopro¬ 
blematikken (og ved samme lejlig¬ 
hed har jeg gjort mig selv til et op¬ 
lagt emne for efterretningsvæsenets 
arkiver!). 

UFO-Nyts redaktion modtager 
gerne indlæg fra læserne om emnet. 

□ 


KILDER: 

David Michael Jacobs: 

The UFO Controversy in America. 
Margaret Sachs: 

The UFO encyclopedia. 

Ronald D. Story: 

The Encyclopedia of UFOs. 

H.C. Petersen: 

Kosmisk Nyhedsbrev XTV, 

Juni 1992. 

Håkan Blomqvist: 

Myt, manipulation och makt, 
UFO-Aktuellt 1992, nr. 1. 


Kort fortalt (fortsat) 

Moore trækker i land 

I 1979 udgav Moore sammen med 
Berlitz den kontroversielle bog 
“Philadelphia-eksperimentet” (udgi¬ 
vet på dansk af Bogans Forlag). I 
bogen hævder Moore og Berlitz, at 
en amerikansk destroyer i 1943 blev 
gjort usynlig og teleporteret fra 
Philadelphia til Norfolk. 

Besætningen på destroyeren blev 
angiveligt “skøre i hovederne”, og et 
af vidneme, Carlos Allende, mistede 
forstanden. 

I dag mener Moore, at rygterne og 
hele historien kan have haft sit ud¬ 
spring i tidlige Stealth-eksperimen- 
ter med at gøre genstande usynlige 
for radarer. I 1943 rasede ubådskri¬ 
gen og det rygtedes, at tyskerne var 
ved at udvikle en radarstyret torpe¬ 
do. 

Ifølge Moore var dette anledningen 
til, at de amerikanske styrker be¬ 
gyndte at eksperimentere med lav¬ 
frekvent stråling for at gøre skibe 
usynlige for radar - ikke for det 
menneskelige øje. Desværre blev 
følgerne af strålingen katastrofal for 
besætningen. Foruden mentale for¬ 
styrrelser døde en del af de overle¬ 
vende af hjerteproblemer, inden de 
var fyldt tredive. □ 

KILDE: 

UFO-Aktuellt, Nr. 2, 1992 
Focus, March 31, 1991 


Analyse af 
kontaktpersoner 

Robert Bartholomew, Keith Basterfi- 
eld og George Howard har i et aner¬ 
kendt psykologisk tidsskrift offent¬ 
liggjort resultaterne af en under¬ 
søgelse, hvor de interviewede 152 
kontaktpersoner og bortførte. 

Af de 152 personer viste 132 sig 
at kunne betegnes som “fantasifulde 
personligheder”. Umiddelbart virke¬ 
de de som helt normale mennesker, 
men de havde et omfattende register 
af fantasier, var let modtagelige for 
hypnose og oplevede religiøse visio¬ 
ner og spøgelser. □ 


KILDE: 

UFO-Aktuellt, Nr. 2, 1992 
Skeptical Inquirer, Winter, 1992 


Radioaktive 

korncirkler 

Englænderne Marshall Dudley og 
Michael Chorost har forsøgt at påvi¬ 
se, at der er et højere niveau af radi¬ 
oaktivitet i de berømte komcirkler i 
England. De tog prøver inden i og 
uden for forskellige cirkler kort tid 
efter deres formation og sendte 
prøverne til analyse hos Oxford In¬ 
struments i USA. 

Ved to af prøverne fandt man et 
niveau af radioaktive stråler, der var 
fra 22% til 200% højere inden i cirk¬ 
lerne end udenfor. 

Selv om dette antyder en signifi¬ 
kans, kan tilfældigheder dog ikke 
udelukkes. Specielt ikke, når to an¬ 
dre prøver faktisk viste et højere ni¬ 
veau af radioaktivitet uden for cirk¬ 
lerne end indeni. 

De to undersøgere har også analy¬ 
seret de radioaktive stoffer, der var i 
prøverne fra cirklerne. Resultatet 
var, at der foruden en lang række na¬ 
turlige stoffer også var enkelte isoto¬ 
per, som ikke opstår naturligt i natu¬ 
ren. 

De hidtidige analyser har været alt 
for sporadiske og tilfældige til, at 
man endnu kan komme med ende¬ 
gyldige konklusioner. Dudley og 
Chorost arbejder dog videre med un¬ 
dersøgelserne, og UFO-Nyt vil følge 
arbejdet fremover. □ 

KILDE : 

The Cereologist, No. 6, Summer 
1992 



Michael 
Chorost. 
(Foto: Per 
Janse) 

Astronomi & Rumfart 


AF KIM 
HORSEVAD 



Dette kort af 
hele himlen 
optaget af sa¬ 
tellitten COBE 
viser de tempe¬ 
raturforskelle, 
der er opdaget 
i mikrobølge - 
strålingen fra 
The Bi g Bang. 

Forskellene 
udgør kun 30 
milliontedele 
af en grad, 
men ifølge for¬ 
skerne må de 
små ure¬ 
gelmæssighe¬ 
der stamme fra 
meget svage 
skyformatio¬ 
ner, der er 
skabt kort tid 
efter mikrobøl¬ 
gestrålingen. 
Billedet skulle 
således vise de 
første struktu¬ 
rer, der er spo¬ 
rer til univer¬ 
sets stjerner og 
galakser - uni¬ 
versets fødsel. 


Kig på himlen 


Så er sæsonen endelig begyndt efter 
en lang sommer med lyse nætter. De 
lyse nætter sluttede allerede den 7. 
august, så hvad lys angår, har der 
været rig lejlighed til at observere 
meteorer i ugerne omkring den 12. 
august. Meteorsværmen hedder Per- 
seiderne og er kendt for sin store ak¬ 
tivitet. Perseiderne er aktiv i om¬ 
kring en måned med maksimum den 
11. - 12. august. I dagene omkring 
den 21. oktober er der mulighed for 
at se ret mange meteorer, da Jorden 
passerer igennem meteorsværmen 
Orioniderne. 

Såfremt der er nogle af bladets 
læsere, som er så heldige at observe¬ 
re et stærkt lysende meteor, en 
såkaldt ildkugle eller bolide, vil jeg 
meget gerne have observationsdata. 
Ud fra tilstrækkelig mange observa¬ 
tioner er det nemlig muligt at bereg¬ 
ne meteorets bane. 

Min adresse er: Kim Horsevad, 
Humlely 9, 9830 Taars. 

MERKUR. De bedste observations¬ 
muligheder vil være i midten af au¬ 
gust, hvor man vil kunne se den kla¬ 
re planet lavt i den østlige horisont 
om morgenen. Merkur vil desuden 
befinde sig 5 grader nord for Månen 
den 27. august, men den vil alligevel 
være temmelig svær at finde. Den 
27. august er Solen på himlen fra kl. 
05.07 til kl. 19.14, mens Månen er 
på himlen fra kl. 04.09 til kl. 18.26 


(Alle tider opgivet i Dansk Normal 
Tid (DNT) og beregnet for Køben¬ 
havns horisont). 

Som man kan se, er det ikke ret 
lang tid, man har til sin rådighed, in¬ 
den Solens lys oversvømmer den 
østlige horisont. 

VENUS. Da Venus er den klarest ly¬ 
sende i vort solsystem, skal der ikke 
siges andet om den, end at den kan 
ses meget tydeligt på den vestlige 
horisont efter solnedgang sent på ef¬ 
teråret. 

MARS. Fra midten af august kan vi 
igen begynde at observere “Den Rø¬ 
de Planet”. Den 20. august står Mars 
op kl. 22.38 DNT og lyser med et 
klart orange-rødt lys. 

JUPITER. Ser vi ikke så meget til i 
e fter åre t.Observ a ti onsforho Idene f or 
planeten er mildt sagt elendige. 

SATURN. Når man ikke kan obser¬ 
vere solsystemets største planet, kan 
man da altid “nøjes” med den næst¬ 
største! Saturn vil fra september 
kunne ses højt på den sydlige him¬ 
mel midt om aftenen. Satums ringe 
kan ses i selv et lille teleskop (cirka 
40-50 x forstørrelse). Deres hæld¬ 
ning er mellem 15 grader og 18 gra¬ 
der. 

URANUS & NEPTUN. For disse 
planeter gælder det faktisk, at har 


man fundet den ene, så har man også 
fundet den anden. Den 6. september 
vil Uranus befinde sig 1.9 grader syd 
for Månen. Samme planet vil den 3. 
oktober befinde sig 2 grader grader 
syd for Månen. 

Et astronomisk mysterium løst! 

Gennem lang tid har det undret 
astronomer og andre astro-interesse- 
rede, at den klare stjerne Sirius 
(Hundestjernen) i flere historiske 
kilder omtales som en rød stjerne, da 
en stjerne normalt ikke skifter farve 
i løbet af en par årtusinder. Mysteriet 
er dog blevet løst af Roger Ceragioli 
fra Harvard Universitetet i USA. I 
sin doktordisputats gør han nemlig 
rede for en ny teori, der forklarer 
den røde farve som et historisk og 
mytologisk fænomen, snarere end et 
astrofysisk. Detaljerne er beskrevet i 
“Sky & Telescope”, juni 1992. 

Ny administrator for NASA 

Præsident Bush har i juni 1992 ind¬ 
sat Daniel S. Goldin som ny NASA 
administrator i stedet for Richard 
Truly, der blev presset til at tage sin 
afsked efter nogle uoverensstemmel¬ 
ser mellem ham og NAS As politiske 
styringsgruppe. Goldin har ledet 
mange af NAS As projekter og er 
blevet kendt som en førende ekspert 
i USAs stjernekrigsprojekt. □ 

Rapporternes kvalitet 


Når det drejer sig om ufoforskning, 
kan ufologeme benytte sig af for¬ 
skellige fremgangsmåder. Nogle u- 
fologer anvender et stort antal rap¬ 
porter som baggrund for statistiske 
analyser. De håber på denne måde at 
finde gennemgående “træk” ved 
ufoerne, og viden om fænomenets 
oprindelse. 

Andre ufologer udvælger én inter¬ 
essant observation, som de under¬ 
søger til bunds i håb om at opdage 
detaljer, som kan give et “praj” om 
forklaringen (eller forklaringerne) på 
ufofænomenet. Men uanset frem¬ 
gangsmåden udgør rapporterne altid 
kernen i forskningen. 

Da analysematerialet ved ufoun¬ 
dersøgelser således altid vil bestå af 
rapporter, er det derfor vigtigt at ha¬ 
ve et godt indtryk af rapporternes 
“kvalitet”. 

Begrebet “kvalitet” hentyder til, 
hvor godt rapporterne beskriver de 
fænomener, som observatørerne har 
været vidne til. Man kan også snak¬ 
ke om rapporternes “sandhedsværdi” 
- en betegnelse for i hvor høj grad en 
rapport beskriver det observerede 
fænomen korrekt. 

Da rapporterne i langt de fleste 
tilfælde bygger på beretninger fra 
utrænede observatører, er det klart, 
at de må betegnes som subjektive. 
Intet menneske kan iagttage og be¬ 
skrive et fænomen 100% objektivt. 
Da rapporterne udgør analysemateri¬ 
alet ved en ufoundersøgelse, vil rap¬ 
porter af en dårlig kvalitet medføre, 
at resultaterne af undersøgelsen bli¬ 
ver mere usikre. Netop derfor er det 
så vigtigt for ufologeme at kende 
kvaliteten af de rapporter, som de 
anvender i deres analysearbejde. 

Fejlobservering 


Som ufolog arbejder man ofte med 
problemet “fejlobservering”. Et ty¬ 
pisk eksempel på en fejlobservation 
er nok den “vandrende stjerne”. 
Mange har sikkert oplevet det at stå 
og beundre stjernehimlen en klar 
nat. Enkelte af stjernerne træder 
pludselig tydeligt frem som lysstær¬ 
ke punkter på himmelen. Pludselig 


kan man få den fornemmelse, at en 
af disse stjerner bevæger sig en smu¬ 
le. Ofte må man ligefrem anstrenge 
sig for at stå helt stille eller anvende 
en eller anden genstand i det omgi¬ 
vende terræn som referencepunkt - 
blot for at overbevise sig selv om, at 
stjernen står stille. 

Når øjets nethinde opfanger lys¬ 
signaler udefra, sendes disse signaler 
videre til hjernen via nervetråde. I 
hjernen sker selve fortolkningen af 
de nerveimpulser, den modtager fra 
øjet. Det er altså i hjernen, at vi dan¬ 
ner os det egentlige indtryk af det 
omgivende rum. 

Hjernen er ikke ufejlbarlig. Den 
kan blive “snydt”, som eksemplet 
foroven viser. For at hjernen kan gi¬ 
ve en ordentlig bedømmelse af en 
genstands bevægelse, skal den have 
en baggrund, som den kan sammen¬ 
holde bevægelsen med. I eksemplet 
med den “vandrende stjerne” havde 
hjernen således kun den mørke nat¬ 
tehimmel med de utallige lyssvage 
stjerner som baggrund for den kraf- 
tigtlysende stjerne. Dette er årsagen 
til, at hjernen fejlagtigt kan opfatte 
stjernen som et lys i bevægelse. 

Fejlobservering vil altid eksistere. 
Nogle ufologer mener da også, at det 
er et stort problem for ufoforsknin¬ 
gen, idet fejlobservationer er årsag 
til en hvis “forvrængning” af obser- 
vationsberetningeme. Dette nedsæt¬ 


ter i sidste ende rapporternes kvali¬ 
tet. 

Hvor stort et problem fejlobserva¬ 
tioner er, ved vi endnu ikke. Men en 
af fremtidens opgaver for ufologeme 
må uden tvivl være at forsøge at fin¬ 
de svaret på dette vigtige spørgsmål. 
Hidtil har der kun været udført gan¬ 
ske få analyser med dette formål. 

Allerede tidligere har vi været in¬ 
de på den videnskab, man kalder 
perceptionspsykologi. Den arbejder 
med sansernes (herunder øjets) op¬ 
fattelse af vores omgivende miljø og 
hjernens tolkning af de signaler, den 
modtager fra sanserne. Perceptions¬ 
psykologi har uden tvivl en stor be¬ 
tydning, når man skal vurdere om¬ 
fanget af fejlobservationer.(l) 

Fra observation til analyse 


Når man som ufolog diskuterer rap¬ 
porternes kvalitet, må man tage flere 
vigtige faktorer i betragtning. Dia¬ 
grammet på næste side skal illustre¬ 
re, hvilke “behandlingsfaser” enhver 
observationsberetning må gennem¬ 
gå, inden den kan anvendes i et 
forskningsprojekt. Vi vil i det føl¬ 
gende prøve at danne os et indtryk 
af, hvilken betydning de enkelte fa¬ 
ser har for den endelige rapports 
kvalitet. 

Øverst på figuren har vi selve 
fænomenet, som bliver observeret. 



AF TOKE 

Vi kunne også kalde fænomenet for 
den “ydre stimuli”. Begrebet “ydre 
stimuli” er hentet fra perceptions¬ 
psykologien og betegner de sanse¬ 
indtryk, der når vores øjne. Lidt po¬ 
pulært kan man sige, at hvis man ta¬ 
ger et fotografi af et fænomen, vil 
den ydre stimuli svare til det, man 
kan se på billedet. 

Pilen ned til “observatøren” for¬ 
tæller, at fænomenet bliver observe 
ret. Dette betegner vi som “fase 1” 
(se figuren). Under fase 1 sker der 
en vis grad af fejlobservationer, som 
allerede beskrevet. Men der eksiste¬ 
rer også et andet problem. Nogle 
ufologer mener nemlig, at hvis en 
observatør er overbevist om, at 
han/hun ser et “ægte” ufo, kan denne 
opfattelse smitte af på observations- 
beretningen. Således at observatøren 
“ser” forskellige detaljer, som slet 
ikke eksisterer. 

Endnu ved ufologeme alt for lidt 


om dette problem, til at man kan af¬ 
gøre dets betydning for rapportens 
kvalitet. Krystalkuglehypotesen er 
nok den bedst kendte ufoteori, som 
tager udgangspunkt i problemet (2). 
Når en observatør henvender sig til 
en ufoorganisation for at indberette 
en observation, er der som oftest to 
muligheder. Enten interviewes ob¬ 
servatøren af en rapportoptager, 
hvilket kan ske telefonisk, eller ved 
at rapportoptageren besøger obser¬ 
vatøren, eller også udsendes et rap¬ 
portskema. Ved den sidste mulighed 
drejer det sig om et standardspørge¬ 
skema, som observatøren skal udfyl¬ 
de. På figuren er de to muligheder 
vist som hhv. “fase 2a” og “fase 2b”. 
Ved interview af observatøren arbej¬ 
der man med et problem, som alle 
interviewere kender: ledende spørgs¬ 
mål. Det drejer sig om spørgsmål af 
typen: Var ufoet rødt...? Havde det 
form som en cigar...? osv. Denne 


slags spørgsmål er ledende, og pro¬ 
blemet er specielt stort, hvis obser¬ 
vatøren i forvejen er lidt usikker 
over for det, han/hun har observeret. 

Ledende spørgsmål kan give ob¬ 
servatøren den fejlagtige opfattelse, 
at han/hun bør svare, som rapport¬ 
optageren tilsyneladende forventer. 
Dette resulterer i en “forvrængning” 
af observationsberetningen med en 
svækkelse af rapportens kvalitet til 
følge. 

Som oftest stiller rapportoptageren 
de ledende spørgsmål ubevidst. Det 
skyldes bl.a. manglende træning i in¬ 
terviewteknik. Derfor kan ufoorgani- 
sationeme kun opfordres til at afhol¬ 
de rapportoptagerkurser for at for¬ 
mindske problemets omfang. Rap¬ 
portoptagerens fortolkning af obser¬ 
vatørens svar er også problemfyldt. 
Hvis rapportoptageren har en forud¬ 
fattet mening, om det fænomen ob¬ 
servatøren så, kan dette medføre, at 
han/hun fortolker observatørens svar 
på én bestemt måde. Hvilket igen 
forringer rapportens kvalitet. 

Når det drejer sig om udfyldelse 
af rapportskema, gælder de samme 
problemer som ved interview - dog 
med den forskel at rapportbehandle¬ 
ren ikke har mulighed for at stille 
uddybende spørgsmål. Men der er 
også andre faktorer, som spiller ind. 
Meget væsentligt er det, at alle 
spørgsmål i et rapportskema er enty¬ 
dige, således at de kun kan forstås 
på én måde. De fleste læsere kan 
sikkert forestille sig, hvilke konse¬ 
kvenser det kan få for det senere 
rapportarbejde, hvis en observatør 
opfatter et spørgsmål forkert og sva¬ 
rer derefter! 

Spørgsmålene bør også formuleres 
klart, således at de kan forstås af al¬ 
le. Gives der svarmuligheder i rap¬ 
portskemaet, skal de være udvalgt 
omhyggeligt, så de dækker langt de 
fleste situationer, der kan opstå. Men 
ofte giver svarmuligheder proble¬ 
mer, fordi de er alt for “fastlåste” og 
svære at nuancere. Derfor passer de 
ikke til alle situationer, der kan op¬ 
stå. 

Efter endt rapportoptagelse un¬ 
dersøges hændelsen for en evt. na¬ 
turlig forklaring. Hvis observationen 
kan forklares som værende et kendt 
fænomen, noteres dette i rapporten - 
sammen med evt. andre bemærknin¬ 
ger. Herefter arkiveres rapporten. 
SUFOIs rapportarkiv rummer om¬ 
kring 10.000 rapporter. Heraf udgør 



Fænomen 

iforapporteme langt den største del. 

Når en ufolog ønsker at foretage 
statistiske analyser med rapporterne 
som baggrundsmateriale, må han/ 
hun først hente rapporterne frem fra 
arkivet. Dernæst skal der ske en be¬ 
arbejdelse af materialet (rapporter¬ 
ne). 

Man kan sjældent anvende de “rå” 
data fra rapporterne direkte i en un¬ 
dersøgelse. Først skal dataene bear¬ 
bejdes til noget “overskueligt” og 
brugbart. Ved bearbejdning opdeler 
man som oftest dataene i grupper. 
F.eks. kan oplysninger om fænome¬ 
nernes farve grupperes: rød, gul, blå 
osv. 

Bearbejdningen er nødvendig, når 
man har at gøre med store data¬ 
mængder. Den giver overblik, men 
har den uheldige konsekvens, at op¬ 
lysninger kan “gå tabt”. F.eks. vil 
man i en analyse over ufoernes far¬ 
ver næppe have en gruppe, der hed¬ 
der “lyserød”. I dette tilfælde vil 
man nok kategorisere den observere¬ 
de farve som “rød”. 

Ved “fase 3” på figuren sker der 
altså igen en vis forringelse af rap¬ 
portens kvalitet. 

Fremtidige mål 


Det er altså vigtigt for ufologeme at 
kende kvaliteten af de rapporter, de 
anvender i deres arbejde. Desværre 
ved vi endnu alt for lidt om de pro¬ 
blemer, som jeg har forsøgt at skitse¬ 
re i denne artikel, til at vi nu kan af¬ 
gøre deres betydning for rapporter¬ 
nes kvalitet. Dette er årsagen til, at 
det ikke på nuværende tidspunkt er 
muligt at give en ordentlig bedøm¬ 
melse af rapporternes kvalitet. 

Det må være en af ufologemes 
fremtidige mål at forsøge at klar¬ 
lægge omfanget af de enkelte pro¬ 
blemer. På baggrund af denne viden 
vil det så være muligt at give en 
bedre vurdering af rapporternes kva¬ 
litet. 

Et andet spørgsmål for fremtiden 
bliver sikkert at forsøge at mindske 
problemernes omfang. F.eks. vil af¬ 
holdelse af flere rapportoptagerkur- 
ser bl.a. kunne forhindre en stor del 
af de ledende spørgsmål. Disse an¬ 
strengelser skal så resultere i, at kva¬ 
liteten af rapporterne stiger - med 
bedre forskningsresultater til følge. 

En forhøjelse af rapporternes kva¬ 
litet er én af vejene mod bedre forsk¬ 
ningsresultater - og dermed skabes 


der bedre muligheder for en opkla¬ 
ring af ufofænomenet. □ 

Litteraturhenvisninger: 

(1) Bøger om perceptions-psykologi: 
Hochberg, Julian E.: 


Perceptionens psykologi, 

Hans Reitzels forlag, 1971. 

Day, R.H.: 

Perception, 

Hans Reitzels forlag, 1972. 

(2) Se UFO-Nyt nr. 1/86, side 4 ff. 


Få UFO-Nyt 
på diskette 

Har du en PC? 

Kan du svare "ja", bør du læse resten af dette! 

SUFOI kan nemlig tilbyde en disketteservice til medlem¬ 
merne. Servicen forudsætter, at du har abonnement på 
UFO-Nyt, og den tilbyder dig en lang række ekstra fordele: 

Du får alle artiklerne i UFO-Nyt på diskette, længe før 
bladet udkommer. Ikke alene får du nyhederne før de 
øvrige abonnenter, men du får også mulighed for at søge 
automatisk efter bestemte artikler (fritekst-søgning) 
eller udarbejde specielle artikeloversigter. 

Du får ekstra artikler og information, som kun læsere med 
disketteservice får. Denne ekstra service består bl.a. af 
artikler, som der ikke har været plads til i UFO-Nyt, 
samt forskellige foreningsnyheder. 

Du får observationsoversigter. Gennem disketteservicen 
får du altid den mest opdaterede oversigt over indkomne 
observationsberetninger til SUFOI. 

Du får ekstra "Shareware" programmer om astronomi, 
rumfart og andre relevante områder. Disse programmer 
følger automatisk med, når du kvartalsvis modtager en di¬ 
skette. 

Disketteservicen koster kun fcr. 90,00 for resten af i år 
(UFO-Nyt nummer 3 og 4) samt hele 1993. 

Indbetal omgående beløbet og få den første diskette med 
posten. Denne indeholder bl.a. alle artikler fra UFO-Nyt 
nummer 3 samt et spændende astronomiprogram. 

Herefter vil du modtage en diskette i god tid, før hvert 
nummer af UFO-Nyt udkommer. 

Du skal blot have en PC med DOS. 

Vi leverer alle formater (du vil modtage et spørgeskema ef¬ 
ter din indbetaling). 

Du indbetaler beløbet, kr. 90,00, 
på giro 9 11 77 25 til SUFOI, 

Postboks 6, 2820 Gentofte. 

Skriv venligst "Disketteservice" på modtagerdelen. 


Se 

annoncen 
side 3 

Projekt 

PADUR 


Ufologien har gennem årene været 
præget af adskillige mere eller min¬ 
dre videnskabelige forskningspro¬ 
jekter. Specielt i 70’erne opstod der 
grupper, som havde det tilfælles, at 
de benyttede sig af den nye compu¬ 
terteknologis faciliteter. Disse grup¬ 
per indkodede store rapportmængder 
vha. EDB, som blev anvendt i stati¬ 
stiske undersøgelser. På denne måde 
håbede ufologeme at finde gennem¬ 
gående “træk” ved ufofænomenet - 
træk som kunne fortælle om fæno¬ 
menets oprindelse. Fra 1977 og en 
årrække frem havde SUFOI sit eget 
analyseprojekt. Initiativtageren til 
dette projekt var Per Andersen (nu¬ 
værende næstformand i SUFOI). 
Projektet hed UFODATA og fik gen¬ 
nem dets eksistens indkodet over 
2.000 rapporter vha. EDB (1). Alle 
rapporterne stammede fra SUFOIs 
rapportarkiv og omfattede observati¬ 
oner af både ufoer og ifoer. 

Af de forskningsresultater Projekt 
UFODATA opnåede, hører en analy¬ 
se over ufoernes tidsfordeling nok til 
de mest interessante. I hæftet “Tids¬ 
loven” kan man læse nærmere om 
selve analysen og resultaterne (2). 

I midten af 80’eme ophørte Pro¬ 
jekt UFODATA. En af årsagerne var 
bl.a. manglende arbejdskraft. Desu¬ 
den var der problemer med rappor¬ 
ternes i forvejen lave forsknings¬ 
mæssige kvalitet (1). 

Siden Projekt UFODATA har der 
ikke i Danmark eksisteret noget ana¬ 
lyseprojekt af ufofænomenet. Men 
nu forsøger undertegnede sig med 
oprettelsen af et nyt projekt, der har 
fået navnet: Projekt til Analyse af 
Danske Ufo-Rapporter - PADUR. 

I det følgende vil jeg give en nær¬ 
mere beskrivelse af projektet. 

Formålet med PADUR 


PADUR har bl.a. til formål at indgå i 
studiet af de mange teorier, der eksi¬ 
sterer inden for ufologien. Projektet 
skal - med SUFOIs rapporter som 


baggrundsmateriale - anvende stati¬ 
stiske metoder i et forsøg på at bevi¬ 
se eller afvise udvalgte ufoteorier. 

“Logikken” bag denne fremgangs¬ 
måde, som vil kendetegne analyser¬ 
ne i Projekt PADUR, er, at hvis en 
teori er “sand”, må der være detaljer 
ved uforapporteme, som peger i ret¬ 
ning af teorien. Ved hjælp af statisti¬ 
ske analysemetoder vil PADUR for¬ 
søge at påvise detaljer ved ufofæno¬ 
menet, som enten taler for eller imod 
en bestemt teori. Dog gøres dette ar¬ 
bejde vanskeligt pga. den kendsger¬ 
ning, at der sikkert er mere end én 
teori, som “passer” på ufoerne. Der¬ 
for kan der blive et stort arbejde med 
at “skille” analyseresultaterne fra 
hinanden (alt efter hvad de beskri¬ 
ver). 

PADUR har også til formål at ar¬ 
bejde med problemer, som findes in¬ 
den for ufologien. Et eksempel på et 
sådant problem kan være en bestem¬ 
melse af rapporternes kvalitet. 

Projekt PADUR har ikke nogen 
forudfattet mening om ufoernes op¬ 
rindelse, hvilket man heller ikke kan 
tillade sig at have, hvis man som 
forsker ønsker at udføre et seriøst og 
objektivt arbejde. Hvad angår det 
sidste bør det dog i parentes bemær¬ 
kes, at ingen forsker kan arbejde 
100% objektivt. Netop objektivitet 
er meget væsentligt, når man be¬ 
skæftiger sig med et så omstridt em¬ 
ne som ufoer. 

Når hjernen laver forkerte 
billeder 


Projekt PADUR begyndte oprinde¬ 
ligt som en ide hos undertegnede. I 
foråret 1991 skrev jeg et oplæg til 
SUFOI, hvori jeg gav mit forslag til, 
hvordan et analyseprojekt kunne ud¬ 
formes. SUFOI viste interesse for 
oplægget, og senere udviklede mine 
ideer sig til mere detaljerede planer. 
Disse planer resulterede så i opret¬ 
telsen af Projekt PADUR. 

PADUR er blot en fælles beteg¬ 


nelse for - med tiden - flere selv¬ 
stændige projekter, som bl.a. har det 
tilfælles, at analyserne baseres på 
rapporter fra SUFOIs omfattende 
rapportarkiv. 

Der måtte en del overvejelser til, 
inden jeg besluttede mig for, hvilket 
emne det første projekt under PA¬ 
DUR skulle arbejde med. Men om¬ 
kring årsskiftet 1991-92 var sagen 
afgjort - projektet skulle beskæftige 
sig med problemerne omkring be¬ 
grebet fejlobservation. Fejlobserva¬ 
tioner skyldes primært, at hjernen 
“tolker” de signaler, den modtager 
fra sanserne, forkert. Dette har en 
indvirkning på rapporternes kvalitet 
- dermed menes, hvor godt rappor¬ 
terne beskriver de observerede fæn¬ 
omener. 

Fejlobservationer vil altid eksiste¬ 
re. Derfor er det ene af formålene 
med projektet at undersøge, hvilke 
“hovedtyper” af fejlobservationer 
der forekommer. I forlængelse af 
dette er det også håbet, at der kan 
udarbejdes en oversigt over de typer 
af oplysninger, som er mest udsat for 
fejl observationer (f.eks. fænomenets 
farve, dets størrelse m.v.). 

Denne oversigt kan hjælpe ufolo¬ 
gerne til at være ekstra påpasselige 
over for de oplysninger, som er spe¬ 
cielt udsat for fejl observationer - og 
dermed mest usikre. 

Desuden er det formålet at under¬ 
søge, hvilke processer ved menne¬ 
skets sanseapparat der forårsager 
fejlobservationer. Endelig skal pro¬ 
jektet forsøge at vurdere, hvilken be¬ 
tydning fejlobservationer har for 
rapportens kvalitet. 

En videnskabelig omvej 


Når man beskæftiger sig med forsk¬ 
ning, er det meget almindeligt, at 
man må løse problemer ad “omve¬ 
je”. Det bliver formentlig også nød¬ 
vendigt ved analyserne af fejlobser- 
vationeme. Vi ved - af naturlige år¬ 
sager - ikke, hvordan et ufo skal se 

ud. Derfor er det så godt som umu¬ 
ligt at afgøre, hvorvidt en uforappor¬ 
tørs oplysninger er korrekte eller ej. 
Dette har medført, at jeg har måttet 
vælge en fremgangsmåde, der umid¬ 
delbart kan virke uforståelig. I stedet 
for at lade uforapporteme udgøre 
analysematerialet har jeg valgt at an¬ 
vende iforapporter fra en såkaldt 
masseobservation - dermed menes 
en hændelse, hvor mange rappor¬ 
tører har observeret ét og samme 
fænomen. Jeg vælger iforapporter, 
fordi vi igennem årene har lært, 
hvordan forskellige ifofænomener 
(f.eks. et meteor) tager sig ud på 
himlen. På baggrund af denne viden 
er det muligt at bestemme de oplys¬ 
ninger, som er specielt udsat for fejl¬ 
observationer, når det observerede er 
et ifo. Observatøren af et ifo hen¬ 
vender sig som oftest til en ufoorga¬ 
nisation i den tro, at han/hun har 
været vidne til et ufo. Derfor kan 
man forvente, at de processer, der 
medfører fejlobservationen ved en 
ufoobservation, også må “gælde” 
ved en ifoobservation. Dette - og 
førnævnte - er den egentlige tanke 
med at anvende rapporter fra en 
masseobservation af et ifo i analy¬ 
serne. 

I løbet af sommeren vil de første 
analyser blive gennemført. UFO- 
Nyts læsere kan følge de resultater, 
der opnås gennem Projekt PADUR. I 
øvrigt modtager jeg gerne spørgs¬ 
mål, forslag kommentarer m.v. ved¬ 
rørende PADUR. Adressen kan fin¬ 
des her på siden. □ 

Li tteraturhenvi s ni ng: 

(1) Se UFO-Nyt nr. 3/89, side 18 

(2) Andersen, Per: 

Tidsloven , SUFOI, 1978 



Bedste artikel 
i UFO-Nyt 
1991 

I UFO-Nyt nummer 1 ud¬ 
skrev vi en læserkonkur¬ 
rence, hvor vi bad vores 
læsere om forslag til den 
bedste artikel i UFO-Nyt 
1991. 

Taktil alle, der indsendte 
deres forslag til “bedste 
artikel”. 

Ud fra de foreslåede artik¬ 
ler ser det ud til, at UFO- 
Nyt faktisk appellerer til 
mange forskellige grupper 
af ufointeresserede. De 
hyppigst foreslåede artik¬ 
ler var: 

Ole Henningsen: 

Bemandet flyvning til 
Mars 

Clas Svahn: 

Et halmstrå i hvedemar¬ 
ken 

Ole Henningsen: 

Flyvende ubåd i Øster¬ 
søen? 

Flemming Rasmussen: 

Er der liv derude? 

Peter Nørgård: 
Ufo-bølgen i Belgien 
Hilary Evans: Blev 
franskmand bortført af 
ufo ? 

Det er interessant at no¬ 
tere, at artiklerne spreder 
sig over mange emner og 
vinkler: To artikler handler 
om spændende observati¬ 
oner, to handler om astro¬ 
nomi/rumfart, en er meget 
skeptisk, og en handler ik¬ 
ke om ufoer (cirklerne). 
Dette bekræfter den linie, 
som UFO-Nyt har lagt 
igennem de seneste år. 
Den heldige vinder af et 
gratis abonnement på 
UFO-Nyt i 5 år blev: 

Hans Jeppesen. 

Per Andersen 


Skandinavisk UFO Information 
(SUFOI) 

Postboks 6,2820 Gentofte 
Giro 9 11 77 25 
Tlf. 86 28 90 61 

Normal ekspeditionstid: Kl. 18-23. 


Officiel 

adresse 


1) SUFOI er en forening, der har til formål 
at bidrage til forståelsen af ufofænomener¬ 
ne ved indsamling og bearbejdning af kil¬ 
demateriale (observationsberetninger, for¬ 
søgsresultater, bøger m.m.), samt at udbre¬ 
de kendskabet til emnet ved publikationer, 
foredrag og anden udadvendt virksomhed. 

2) Det er SUFOIs opfattelse, at kildemateri¬ 
alet udgør et vigtigt grundlag for undersø¬ 
gelser og oplysningsarbejde ud fra en se¬ 
riøs og kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse 
foretaget af kompetente personer, ikke kan 
forklares som værende et kendt, naturligt 
fænomen. 

4) Da fænomenerne endnu er uopklarede, 
ønsker SUFOI ikke at fremhæve eller afvi¬ 
se nogen bestemt teori om deres art eller 
oprindelse. 


Formål 


SUFOI ledes af repræsentantskabet. 

Den daglige ledelse varetages af formanden 
og de to næstformænd. Repræsentantska¬ 
bet består af 1 repræsentant fra hvert af de 
til enhver tid etablerede områder i Skandi¬ 
navien og de nedsatte arbejdsudvalg. 


Peter Nørgaard (formand, rapportcentral, 
foredragsafdeling). Møllegade 7, l.tv., 

8600 Silkeborg. 86 80 13 15. 

Per Andersen (næstformand), 

Klingseyvej 28, 2720 Vanløse. 31 71 96 64. 
Flemming Rasmussen (næstformand). 
Rugmarken 2, 8520 Lystrup. 

86 22 59 20. 


Daglig 

ledelse 


Jørgen Bengtvig (arkivar), Øvrige repræ- 

Galgebakken Skrænt 3-15A, sentantskab 

2620 Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Bøger, Mariehøj 244,2990 Nivå. 

42 24 42 19. 

Jan Hansen (medlemsarkiv), Posekærvej 
42, 6200 Aabenraa. 

Kim Møller Hansen (fotoafdeling), 

Eilekiersvej 14, Benløse, 4100 Ringsted. 

Toke Haunstrup, Tollundvej 13, 

8600 Silkeborg. 86 85 11 85. 

Ole Henningsen, Duegård, Højrebyvej 59, 

4920 Søllested. 53 94 11 69. 

Finn W. Kalvik, Arm. Hansensvei 11, 

N-5030 Landås, Norge. 

Kontakt for UFO-NYTs læsere i Norge. 

05 28 01 26. 

Henrik Klinge Pedersen, Købmagergade 
59, 1., 1150 København K. 

Brian Møller, Aabenraavej 14, 

Kiskelund, 6340 Kruså. 74 67 04 54. 

Bo Nielsen (alarmcentral), Kunnerupvej 
21, Kolt, 8361 Hasselager. 86 28 38 71. 

Ame S. Petersen, Magleparken 54, l.tv., 

2750 Ballerup. 42 97 80 76. 

Inge H. Svane, Mejlbyvej 610 D, Hårup, 

8530 Hjortshøj. 86 99 92 39. 










Nye UFO-beviser 
- og modbeviser 

Den 31. december 1978 filmede et australsk TV-hold om bord på et fly 
et mystisk lys, der foretog nogle højst usædvanlige bevægelser. Enkelt¬ 
billederne af denne film er nu blevet grundigt analyseret af to amerikan¬ 
ske forskere. De var ikke i stand til at give en forklaring på det-mystiske 
billede, kendt som “&"-fotoet. 



Læs om deres analyser i SUFOIs nyeste udgivelse “Nye UFO-beviser - 
og modbeviser”. I denne artikelsamling kan du også læse om MJ-12 sa¬ 
gen, ufologi i USA kontra Europa samt forbindelsen mellem ufoer og 
folklorevidenskab. Artikelsamlingen er redigeret af Flemming Rasmus¬ 
sen. 

"Nye UFO-beviser - og modbeviser” er på 60 sider i A5 format og illu¬ 
streret. 

Bestil bogen ved at indbetale kr. 86,00 + kr. 12,00 (porto/ekspedition) 
i alt kr. 98,00 på giro 9 11 77 25, SUFOI, Postboks 6, 2820 Gentofte. 











